Ջոն Բոյեգա

Ջոն Բոյեգա (. ), նիգերիական ծագումով բրիտանացի դերասան և պրոդյուսեր։ Լայն ճանաչում ու համբավ է ձեռք բերել հատկապես «Աստղային պատերազմներ» սագայի եռանկար սիքվելը կազմող «Աստղային պատերազմներ. ուժի զարթոնքը» (2015), «Աստղային պատերազմներ. վերջին ջեդին» (2017) և «Աստղային պատերազմներ. Սքայուոքերի վերելքը» (2019) ֆիլմերում Ֆիննի դերի տպավորիչ կատարոման շնորհիվ։ Նրա հիշարժան աշխատանքներից է նաև «Խաղաղօվկիանոսային սահմանագիծ 2» (2018) ֆանտաստիկ կինոնկարի գլխավոր հերոսի՝ Ջեյք Պենտեկոստի կերպարի մարմնավորումը։

Կենսագրություն 

Ջոն Բոյեգան ծնվել է 1992 թվականի մարտի 17-ին Լոնդոնի Փեքհեմ շրջանում։ Ավարտել է Վեստմինիստերի քաղաքային դպրոցը և Հարավային Թեմզայի քոլեջը։ Որպես դերասան՝ աշխատել է նախ՝ Փեքհեմի թատրոնում, այնուհետև՝ Ազգային թատրոնում, ընդ որում՝ 2010 թվականին հանդես է եկել նաև Օթելլոյի դերի կատարմամբ։

Հեռուստատեսային բեմադրություններում սկսել է խաղալ 2011 թվականից։ 2012 թվականին արժանացել է «Black Reel Awards» մրցանակի «Լավագույն դերասան» անվանակարգում՝ «Օտարներ են հայտնվել շրջանում» ֆիլմում դերասանական տպավորիչ աշխատանքով աչքի ընկնելու համար։ 2015 թվականին ստեղծագործական մի նոր նվաճում է համարվել գրոհային Ֆիննի կերպարի բոյեգայական մարմնավորումը «Աստղային պատերազմներ. ուժի զարթոնքը» կինոնկարում, որի շարունակությունը՝ «Աստղային պատերազմներ. վերջին ջեդին» ֆիլմը, դարձյալ նրա մասնակցությամբ, նկարահանվել է երկու տարի անց և հենց 2017 թվականին էլ էկրան է բարձրացել։

Պարգևներ և առաջադրումներ

Ծանոթագրություններ

Արտաքին հղումներ 

Բրիտանացի դերասաններ
Նիգերիացի դերասաններ
21-րդ դարի դերասաններ
21-րդ դարի բրիտանացի դերասաններ
Կինոդերասաններ
BAFTA մրցանակի դափնեկիրներ
Բրիտանացի հեռուստատեսային դերասաններ
Բրիտանացի պրոդյուսերներ
Թատրոնի դերասաններ
Բրիտանացի կինոդերասաններ